b'\n_START_ARTICLE_\nFijomi\n_START_PARAGRAPH_\nEkipa Fijomi, (Fijomi formula racing team),\xc2\xa0je nekdanje jugoslovansko in sedanje slovensko mo\xc5\xa1tvo, s sede\xc5\xbeem v\xc2\xa0Mariboru\xc2\xa0in v\xc2\xa0M\xc3\xbcnchnu, ki se je udele\xc5\xbeavalo tekem dr\xc5\xbeavnega jugoslovanskega prvenstva v kategoriji Formula Super VW 1600 cm3 v evropskem razredu ter v kategoriji BMW-turni avtomobili 1600 cm3, skupine II, v Nem\xc4\x8diji. Mo\xc5\xa1tvo sta leta 1971 ustanovila brata Jo\xc5\xbee in Miro Fin\xc5\xbegar, ki sta nekaj \xc4\x8dasa s svojimi bolidi tekmovala za Avto moto dru\xc5\xa1tvo Orehova vas, INA Rijeka in AMSD Beograd._NEWLINE_Leta 1980 je Miro na uradnem treningu 6. tekme avtomobilisti\xc4\x8dnega prvenstva na kro\xc5\xbenih stezah "Oslobo\xc4\x91enje Slavonske Po\xc5\xbeege 80", na avtodromu Glavica, v konkurenci formule "Super VW" s formulo "Fijomi", za AMD Orehova vas,\xc2\xa0 postavil novi rekord steze ter izbolj\xc5\xa1al dr\xc5\xbeavni jugoslovanski rekord, z navi\xc5\xa1jo povpre\xc4\x8dno hitrostjo kroga 193,720 km/h. Naslednji dan je Miro osvojil prvo mesto tudi na tekmi, kjer je v 10. krogih, od predvidenih 14., prehitel vse nasprotnike za en krog, tekma je zaradi de\xc5\xbeja pred\xc4\x8dasno prekinjena v 11. krogu._NEWLINE_Zadnja tekma Prvenstva Jugoslavije na kro\xc5\xbenih stezah leta 1980, je potekala na mariborskem letali\xc5\xa1\xc4\x8du, v organizaciji AMD Orehova vas. V konkurenci formula " super VW" je Miro dosegel rekord steze, z najvi\xc5\xa1jo povpre\xc4\x8dno hitrostjo enega kroga 152,585 km/h. V skupnem plasmaju na "\xc5\xa0ampionatu Jugoslavije" za leto1980, v klasi "Formula super VW"\xc2\xa0 je Miroslav Fin\xc5\xbegar, za AMD Orehova vas, dosegel 3. mesto, bronasto medaljo, s skupnim se\xc5\xa1tevkom 37 to\xc4\x8dk._NEWLINE_Leta 1982 je Jo\xc5\xbee tekmoval za AMSD Beograd ter zmagal na 2. dirki dr\xc5\xbeavnega prvenstva v formuli "super VW" na\xc2\xa0Grobniku, v 14. krogih, 58,5 km, je z vozilom Fijomi dosegel povpre\xc4\x8dno hitrost 148,604 km/h. Na 3. dirki dr\xc5\xbeavnega prvenstva v formuli "super VW" leta 1982, na "Avtodromu Rijeka", na Grobni\xc4\x8dkem polju, je Miro tekmoval za AMSD Beograd ter postavil novi hitrostni rekord proge s \xc4\x8dasom 1:35,200 s povpre\xc4\x8dno hitrostjo 157,642 km/h, s \xc4\x8dimer se je vpisal v "Zlato knjigo" Avtodroma Rijeka._NEWLINE_Leta 1982, na zadnji dirki v sezoni na Grobniku je Miro Fin\xc5\xbegar zasedel prvo mesto, v kon\xc4\x8dni skupni uvrstitvi v sezoni 1982 pa drugo s 30 to\xc4\x8dkami, osvojil je srebrno medaljo in postal vice-prvak Jugoslavije._NEWLINE_Leta 1983, sta brata Jo\xc5\xbee in Miroslav Fin\xc5\xbegar nastopala za AMD INA iz Reke, kjer se je na 1. hitrostni dirki prvenstva Jugoslavije na kro\xc5\xbenih progah v formuli super VW najbolje odrezal Miro, ki je zmagal pred svojim bratom Jo\xc5\xbeetom. Na 2. dirki pa je zmagal Jo\xc5\xbee Fin\xc5\xbegar.\xc2\xa0 \xc2\xa0\xc2\xa0'